**สำนักอุตุนิยมวิทยา** (อังกฤษ: Bureau of Meteorology ย่อว่า BOM) เป็นหน่วยงานของรัฐบาลออสเตรเลีย รับผิดชอบในการให้บริการลมฟ้าอากาศในพื้นที่ออสเตรเลียและพื้นที่โดยรอบ ก่อตั้งขึ้นเมื่อปี 2449 โดยพระราชบัญญัติอุตุนิยมวิทยา และเข้ามารับผิดชอบหน้าที่แทนบริการอุตุนิยมวิทยาแห่งรัฐที่มีอยู่ก่อนหน้า โดยมีการโอนย้ายความรับผิดชอบในการบันทึกลมฟ้าอากาศไปยังสำนักอุตุนิยมวิทยาเมื่อวันที่ 1 มกราคม พ.ศ. 2451

บริการและโครงสร้าง
------------------

เรดาร์ที่เบอร์ริมาห์
สำนักอุตุนิยมวิทยาเป็นหน่วยงานหลักในการการพยากรณ์อากาศ เตือนภัยและสังเกตการณ์ลักษณะอากาศสู่สาธารณชนชาวออสเตรเลีย สำนักจะเผยแพร่ภาพลักษณะอากาศผ่านทางโทรสารวิทยุ และยังมีหน้าที่ในการออกประกาศการเตือนภัยน้ำท่วมในออสเตรเลียด้วย

ที่ทำการสำนักตั้งอยู่ในเขตด็อกแลนด์ เมลเบิร์น ประกอบด้วย ศูนย์วิจัยของสำนัก, ศูนย์ปฏิบัติการสำนักแห่งชาติ, ศูนย์สภาพอากาศแห่งชาติ, ศูนย์พยากรณ์ประจำภูมิภาครัฐวิกตอเรีย รวมไปถึง หน่วยดาวเทียมและอุทกวิทยา

มีสำนักงานส่วนภูมิภาคตั้งอยู่ในเมืองหลวงของรัฐต่าง ๆ สำนักงานส่วนภูมิภาคประกอบด้วย ศูนย์พยากรณ์ส่วนภูมิภาค, ศูนย์เตือนภัยน้ำท่วมส่วนภูมิภาค และศูนย์เตือนภัยพายุหมุนเขตร้อนในเพิร์ท, ดาร์วิน และบริสเบน ส่วนสำนักงานแอดิเลดเป็นศูนย์ไทดัลแห่งชาติ ขณะที่สำนักงานดาร์วินเป็นศูนย์ที่ปรึกษาเถ้าภูเขาไฟ และศูนย์อุตุนิยมวิทยาชำนัญพิเศษประจำภูมิภาค (ส่วนวิเคราะห์)

สำนักอุตุนิยมวิทยาออสเตรเลียยังทำหน้าที่ให้คำแนะนำกับพายุหมุนเขตร้อน และพัฒนามาตรฐานสัญญาณการเตือนภัยภาวะฉุกเฉินขึ้นเพื่อใช้ในการเตือนภัย สำนักมีหน้าที่รับผิดชอบในการตั้งชื่อพายุหมุนเขตร้อนให้กับพายุรอบ ๆ ออสเตรเลีย โดยแต่เดิมมีชุดรายชื่อจำนวนสามชุดไว้ใช้ โดยชุดหนึ่งใช้กับด้านตะวันตก ชุดหนึ่งใช้กับด้านเหนือ และอีกชุดหนึ่งใช้กับด้านตะวันออก อย่างไรก็ตาม ตั้งแต่ฤดูกาลพายุปี 2551–52 มีการเปลี่ยนระบบไปใช้ชุดรายชื่อแห่งชาติเพียงชุดเดียวแทน

สำนักทำหน้าที่ในการรักษาเครือข่ายทั้งทวีปออสเตรเลีย บนหมู่เกาะใกล้เคียง และในแอนตาร์กติก นอกจากนี้ยังมีเครือข่ายร่วม 500 ผู้สังเกตการณ์ และอีกกว่า 6,000 ผู้สังเกตการณ์ปริมาณน้ำฝน

ผู้อำนวยการ
-----------

ต่อไปนี้คือรายนามผู้อำนวยการของสำนักอุตุนิยมวิทยา

| ผู้อำนวยการ | ระยะเวลาที่ดำรงตำแหน่ง |
| --- | --- |
| เฮนรี แอมโบรส ฮันท์ | 2451–2474 |
| วิลเลียม เอส วัตต์ | 2474–2483 |
| เอช. นอร์แมน วอร์เรน | 2483–2493 |
| เอ็ดเวิร์ด ดับเบิลยู ทิมก์คี | 2493–2498 |
| เลโอนาร์ด เจ ดอว์เยอร์ | 2498–2505 |
| วิลเลียม เจ กิบส์ | 2505–2521 |
| จอห์น ซิลแมน | 2521–2546 |
| เจฟฟ์ เลิฟ | 2546–2551 |
| เนวิลล์ สมิท (รักษาการ) | 2551–2552 |
| เกร็ก อาเยอร์ส | 2552–2555 |
| ร็อบ เวอร์เทสซี | 2555–2559 |
| แอนดรูว์ จอห์นสัน | 6 กันยายน 2559–ปัจจุบัน |

เทคโนโลยี
---------

ในสำนักงานใหญ่ มีการใช้ซูเปอร์คอมพิวเตอร์รุ่น Cray XC40 ชื่อว่า "Australis" มาให้บริการในการคำนวณการพยากรณ์เชิงตัวเลขและแบบจำลองอากาศ สภาพอากาศ มหาสมุทรและคลื่น โดยมีเซิร์ฟเวอร์บนยูนิกซ์ให้การสนับสนุนด้านระบบ Message Switching ของคอมพิวเตอร์และระบบฐานข้อมูลข้อมูลตามเวลาจริง ระบบพยากรณ์ผสมผสานออสเตรเลียนจัดให้มีโครงสร้างพื้นฐานคอมพิวเตอร์ในสำนักงานส่วนภูมิภาค การพยากรณ์อากาศเชิงตัวเลขนั้นกระทำบนซอฟต์แวร์ยูนิฟายด์โมเดล โดยสำนักอุตุนิยมวิทยาได้ลงนามในสัญญากับบริษัท Cray เมื่อเดือนกรกฎาคม 2558 ซึ่งทำให้ซูเปอร์คอมพิวเตอร์รุ่น Cray XC40 เข้าประจำการ ในวันที่ 30 มิถุนายน 2559 แทนที่ระบบคอมพิวเตอร์สมรรถนะสูง (HPC) ของออราเคิลที่ปลดประจำการลงในเดือนตุลาคม 2559

ดูเพิ่ม
-------

* องค์การอุตุนิยมวิทยาโลก

อ้างอิง
-------

1. ↑  "Australian Government Directory". คลังข้อมูลเก่าเก็บจากแหล่งเดิมเมื่อ 2019-04-21. สืบค้นเมื่อ 2018-12-13.
2. ↑  "BOM celebrates 100 years". Australian Broadcasting Corporation. สืบค้นเมื่อ 1 January 2008.
3. ↑  "Collections in Perth: 20. Meteorology". National Archives of Australia. คลังข้อมูลเก่าเก็บจากแหล่งเดิมเมื่อ 2012-09-22. สืบค้นเมื่อ 24 May 2008.
4. ↑  "Bureau of Meteorology Head Office 700 Collins Street". Bureau of Meteorology. คลังข้อมูลเก่าเก็บจากแหล่งเดิมเมื่อ 2020-04-11. สืบค้นเมื่อ 24 May 2008.
5. ↑  Tropical Cyclone Advices เก็บถาวร 2009-03-11 ที่ เวย์แบ็กแมชชีน, Bureau of Meteorology, 2009
6. 1 2  "Tropical Cyclone Names". Bureau of Meteorology. สืบค้นเมื่อ 8 August 2008.
7. ↑  "Government thanks outgoing Bureau of Meteorology director, Dr Greg Ayers". Department of Sustainability, Environment, Water, Population and Communities. 20 February 2012. คลังข้อมูลเก่าเก็บจากแหล่งเดิมเมื่อ 27 February 2012. สืบค้นเมื่อ 23 February 2012.
8. ↑  "'Perilous': Bureau of Meteorology boss Rob Vertessy exits with climate warning". *The Sydney Morning Herald*. 30 April 2016. สืบค้นเมื่อ 30 May 2016.
9. ↑  "Dr Andrew Johnson appointed as Director of Meteorology". Bureau of Meteorology. 5 September 2016. สืบค้นเมื่อ 22 September 2016.
10. ↑  "New Supercomputer to supercharge weather warnings and forecasts". Bureau of Meteorology. 21 July 2015. สืบค้นเมื่อ 2 September 2017.
11. ↑  "New Bureau supercomputer successfully commissioned". Bureau of Meteorology. 19 November 2016. สืบค้นเมื่อ 2 September 2017.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**สำนักอุตุนิยมวิทยา**

* สำนักอุตุนิยมวิทยา (อังกฤษ)
* *อุตุนิยมวิทยาและสหพันธรัฐ*: ประวัติศาสตร์อุตุนิยมวิทยาในออสเตรเลีย (อังกฤษ)